Too Much Coffee Man

Too Much Coffee Man (TMCM) er en amerikansk satirisk tegneserie, av Shannon Wheeler. Det er også navnet på bladet. 

Tegneseriestripene, som oftest presentert på en enkeltside i tegneseriebøker og andre utgivelser, men av og til i flersidige historier, handler om en anspent hvermannsen som grubler over verdens tilstand, fra politikk til mennesker, utveksler tanker med venner eller en allvitende observatør på den fjerde veggen. Visuelt sett er han en parodi på superhelter; han kler seg i lange underbukser, eller rettere sagt en trikot av den typen som har en kneppet klaff bak for nattlige toalettbesøk.

Wheeler begynte å tegne for sin college-avis i 1988. «Too Much Coffee Man» begynte tidlig på nittitallet som en selv-utgitt, fotokopiert miniserie.

Som Wheeler beskrev seriens opprinnelse, - Too Much Coffee Man begynte som en spøk. Jeg prøvde å finne på en ikonisk karakter som publikum ville kjenne seg igjen i. Det var en dårlig visuell vits. Håndtaket på kaffekoppen på hodet hans er det metaforiske håndtaket som folk kan gripe fatt i for rask og enkel gjenkjenning.

I begynnelsen var opplaget på «TMCM» 300 kopier. Etter et års tid hadde Wheeler nådd opp i 12 000 kopier med fargeomslag. Det første store opplaget stiftet han sammen selv, for å spare penger, noe han offentlig sverget at han aldri skulle gjøre igjen.  

Karakterer
Too Much Coffee Man (TMCM) kler seg i en rød nattdrakt og har en stor kaffekopp oppå hodet. Han sover sjelden, og har frynsete nerver på grunn av overdrevent inntak av koffein. TMCM tilbringer mesteparten av tiden hjemme eller på den lokale kaffebaren, hvor han diskuterer politikk og bylivets strev med sin ofte pessimistiske omgangskrets. Han har også vært i det ytre rom og i et amerikansk fengsel.

Too Much Espresso Man er TMCM's kyniske og kaldhjertede venn. Vennskapet deres baserer seg hovedsakelig på felles ensomhet og en delt pessimisme.

Too Much German White Chocolate Woman With Almonds er en felles venn av dem. Hun er blek, bekymrer seg mye, og har store mandler i ansiktet.

Underwater Guy er en annen felles venn, som går i våtdrakt, snorkel og dykkermaske. Hans superevne er at han kan holde seg under vann på ubestemt tid.

Mystery Woman er TMCM's hemmelige kjærlighet.

Bøker
Too Much Coffee Man's Guide for the Perplexed (Dark Horse, 1998) ISBN 1569712891
Too Much Coffee Man's Parade of Tirade (Dark Horse, 2000) ISBN 1569714371
Too Much Coffee Man's Amusing Musings (Dark Horse, 2001) ISBN 1569716633
How to be Happy (Dark Horse, 2005) ISBN 1593073534
Screw Heaven, When I die I'm Going to Mars (Dark Horse, 2007) ISBN 159307820X
Too Much Coffee Man Omnibus (Dark Horse, August 2011) ISBN 1595823077
Too Much Coffee Man: Cutie Island and Other Stories (BOOM! Studios, March 2012) ISBN 1608860981

Eksterne lenker

 The Auastin Chronicle (May 17, 2002): «Never Too Much Coffee Man» (Anmeldelse av Amusing Musings)
 The 4th Rail (Nov. 24,2004: «Snap Judgments» (column) (Anmeldelse av Too Much Coffee Man nummer #21)
 Thrust Electronic: Shannon Wheeler intervju
 Acid Logic, Aug. 12, 2002: Shannon Wheeler intervju
 Transcript, intervju fra NextPlanetOver.com, mars 1999 
 Comics2Film: Too Much Coffee Man
 The Grand Comics Database

Too Much Coffee Man
Too Much Coffee Man